The fact behind every news!
Search for:
ক'ৰনা ভাইৰাছ চীনৰ এক বায়'এটেক হয় আৰু এই সংক্ৰান্তত এজন বষ্টন ইউনিভাৰ্চিটিৰ প্ৰফেছৰক আটক কৰা হৈছে বুলি ভাইৰেল হোৱা মেছেজটো ভুৱা হয়!
চীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক'ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ ৮২ হাজাৰতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে আৰু লাখ লাখ মানুহ আক্রান্ত হৈ আছে ।
বিশ্বৰ আন দেশৰ লগতে ভাৰতলৈও ক'ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে চাৰিহেজাৰতকৈ অধিক ৰোগী চিনাক্ত হৈছে আৰু ১২৪ জনৰ মৃত্যু হৈছে । অসমতো ২৮জন ৰোগী ইতিমধ্যে চিনাক্ত হৈছে ।
এই সময়তে ক'ৰনা ভাইৰাছ ৰোগৰ লগত সম্বন্ধ থকা বিভিন্ন মেছেজ ফেচবুকৰ যোগেদি বহুল ভাৱে শ্বেয়াৰ হৈ ভাইৰেল হৈ পৰিছে আৰু অসমো এই ক্ষেত্ৰত পিছ পৰি থকা নাই ।
এনে এক মেছেজ ফেচবুক মেচেঞ্জাৰ জৰিয়তে ভাইৰেল হৈ পৰিছে য'ত দাবী কৰা হৈছে যে ক'ৰনা ভাইৰাছ চীনৰ এক বায়' এটেক হয় আৰু এই সংক্ৰান্তত এজন বষ্টন ইউনিভাৰ্চিটিৰ প্ৰফেছৰ, যোনে চীনৰ ইউনিভাৰ্চিটি আৰু ৱুহান গৱেষণাগাৰৰ লগত সম্পৰ্ক ৰাখিছিল, আটক কৰা হৈছে । এই সম্পৰ্কে এক ভিডিঅ'ও মেছেজটোৰ সৈতে গাঠি দিয়া আছে । ইয়াৰ উপৰিয়ো মেছেজটোত আৰু দাবী কৰা হৈছে যে গৰম পানীৰ ভাঁপ ললে ক'ৰনা ভাইৰাছৰ পৰা সম্পূৰ্ণৰূপে পৰিত্ৰাণ পাব পাৰি ।
ভাইৰেল মেছেজটোৰ সত্যতা পৰীক্ষা কৰোঁ আহক ।
প্ৰথমে আমি ভাইৰেল মেছেজটোৰ সৈতে দিয়া ভিডিঅ'টো ভালদৰে লক্ষ্য কৰিলোঁ আৰু আমি ভিডিঅ'টোৰ ক'তো ক'ৰনা ভাইৰাছৰ বিষয়ে একো উল্লেখ কৰা নেদেখিলোঁ । ইয়াৰ পাছত আমি বিশেষ ছফ্টৱেৰৰ সহায়ত ভিডিঅ'টো কীফ্ৰেমছত বিভক্ত কৰিলোঁ আৰু ৰিভাৰ্ছ ইমেজ চাৰ্ছ কৰিলোঁ আৰু জানিব পাৰিলোঁ যে উক্ত ভিডিঅ'টো জানুৱাৰী ২৮, ২০২০ তাৰিখে বষ্টনত অনুষ্ঠিত এক প্ৰেছ মিটৰ হয় আৰু ক'ৰনা ভাইৰাছৰ লগত কোনো সম্পৰ্ক নাই । উক্ত প্ৰেছ মিটত বষ্টন ইউনিভাৰ্চিটিৰ প্ৰফেছৰ আৰু দুজন চীনা লোকক আটক কৰাৰ সম্পৰ্কত প্ৰেছ ব্ৰিফিং দিয়া হৈছে কিন্ত এইয়া স্পষ্ট যে উক্ত ঘটনাটো অলপ পুৰণি হয় আৰু ক'ৰনা ভাইৰাছৰ লগত কোনো সম্পৰ্ক নাই । এই সম্পৰ্কে বিতংকৈ পঢ়ক ইয়াত ।
ক'ৰনা ভাইৰাছ যে বায়' ৱেপন নহয় বা মানুহে বনোৱা নহয় বৰঞ্চ প্ৰাকৃতিক ভাৱে হোৱা এক ভাইৰাছ বা ৰোগ হয় সেইয়া ইতিমধ্যে স্পষ্ট হৈ পৰিছে । ভাইৰেল মেছেজটোত ক'ৰনা ভাইৰাছ এক বায়' এটেক বুলি যি দাবী কৰা হৈছে তাৰ কোনো ভিত্তি নাই । এই সম্পৰ্কে পঢ়ক ইয়াত ।
ভাইৰেল মেছেজটোত আন এটা দাবী কৰা হৈছে যে গৰম পানীৰ ভাঁপ ললে ক'ৰনা ভাইৰাছৰ পৰা সম্পূৰ্ণৰূপে পৰিত্ৰাণ পাব পাৰি । এনে ধৰণৰ দাবীৰ কোনো বৈজ্ঞানিক ভিত্তি নাই আৰু ইয়াৰ আগতেও ক'ৰনা ভাইৰাছৰ পৰা পৰিত্ৰাণ পাবলৈ গৰম পানী, নিমখ পানী, নহৰু পানী আদি বিভিন্ন ঘৰুৱা দিহাৰ মেছেজ ভাইৰেল হৈছে আৰু ফেক্ট ক্ৰেছচেণ্ডৰ ফালৰ পৰা এই মেছেজবোৰৰ সত্যতা পৰীক্ষা কৰি ভুৱা বুলি নিৰূপণ কৰা হৈছে । এই সম্পৰ্কে পঢ়ক ইয়াত আৰু ইয়াত ।
ভাইৰেল মেছেজটো ভ্রান্তিজনক আৰু এক পুৰণি প্ৰেছ মিটৰ ভিডিঅ' ভাইৰেল কৰি ক'ৰনা ভাইৰাছৰ লগত সম্পৰ্ক আছে বুলি মিছাতে প্ৰচাৰ কৰা হৈছে । গৰম পানীৰ ভাঁপ ললে ক'ৰনা ভাইৰাছৰ পৰা সম্পূৰ্ণৰূপে পৰিত্ৰাণ পাব পাৰি বুলি কৰা আনটো দাবীৰো কোনো বৈজ্ঞানিক ভিত্তি নাই ।
Title:ক'ৰনা ভাইৰাছ চীনৰ এক বায়'এটেক হয় আৰু এই সংক্ৰান্তত এজন বষ্টন ইউনিভাৰ্চিটিৰ প্ৰফেছৰক আটক কৰা হৈছে বুলি ভাইৰেল হোৱা মেছেজটো ভুৱা হয়!
বিশ্ব স্বাস্থ্য সংস্থায়ে লক ডাউন বঢ়োৱাৰ সম্পৰ্কে কিছু প্ৰট'কল ঘোষণা কৰিছে নেকি?
ক'ৰনা ভাইৰাছৰ সংক্ৰমণৰ পৰিপ্ৰেক্ষিতত দেশৰ সকলোঁ হোটেল, ৰেস্তোৰাঁ আৰু ৰিজৰ্ট ১৫ অক্টোবৰ লৈকে বন্ধ থাকিব নেকি?
বিশ্ব স্বাস্থ্য সংস্থা আৰু ভাৰত চৰকাৰে হোলীৰ সময়ত চীনা সামগ্ৰী ব্যৱহাৰ কৰিবলৈ মানা কৰি এই সাৱধানবাণী প্ৰকাশ কৰিছে নেকি?
অষ্ট্ৰেলিয়াৰ বনজুইৰ সময়ত কোৱালাৰ পোৱালীক শিয়ালিয়ে গাখীৰ খুৱাই থকা ভিডিঅ'ৰ আচল কাহিনী!
ৰাজস্থানৰ পৰা অহা বাছত ৮জন ক'ৰনা ভাইৰাছ পজিটিভ ৰোগী পোৱা গৈছে বুলি হিমন্ত বিশ্ব শৰ্মায়ে টুইট কৰিছিল নেকি?
Zombie Virus & Impacts of Climate Change on Re-Emergence of Viruses!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (17) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Sports (1) Technology (1) Telecom (1) Uncategorized (2) Wildlife (8)
